Chimcomplex, fostul Oltchim, începe mâine producția de biocid pe platformele de la Râmnicu Vâlcea și Onești. Compania a primit aviz de biocid pentru hipoclorit de sodiu concentrație 1,25% de la Ministerul Sănătății, informează revistabiz.ro.

Chimcomplex și-a modificat în ultimele săptămâni liniile de producție industriale pentru a putea produce în regim prioritar hipocloritul de sodiu, ca produs necesar pentru sănătatea publică, în contextul pandemiei de Coronavirus.

Primele livrări se vor realiza prioritizat în funcție de urgențe și instituțiile care au nevoie acută pentru dezinfectarea spațiilor externe. Compania estimează că va ajunge pentru început la o capacitate de livrare de 1.000 tone/ județ.

Clorul este cea mai sigură soluție pentru dezinfectare. Utilizat în concentrațiile recomandate nu este nociv pentru organismul uman și mediul înconjurător. De aceea Organizația Mondială a Sănătății (OMS) și Agenția pentru Protecția Mediului (Environmental Protection Agency - EPA) îl recomandă pentru igienizarea suprafețelor împotriva virusului COVID-19.

Produsele sunt disponibile prioritar pentru piața din România.

Citiți AICI mai multe amănunte despre acest subiect.

Editor web: Liviu Cojan